Teknisk justering af den finansielle ramme for 2020 på grundlag af udviklingen i BNI (ENS 2010) (artikel 6 i Rådets forordning (EU, Euratom) nr. 1311/2013 om fastlæggelse af den flerårige finansielle ramme for årene 2014-2020)

CORRIGENDUM This document corrects document COM(2019) 310 final of 15.5.2019. Concerns the Danish language version. The year 2020 on the cover page was mistranslated and has been corrected. The text shall read as follows:

1.Indledning

Forordningen om fastlæggelse af den flerårige finansielle ramme for årene 2014-2020 1 (FFR-forordningen) som sidst ændret ved Rådets forordning (EU, Euratom) 2017/1123 af 20. juni 2017 og som justeret i den tekniske justering for 2019 indeholder en tabel over den finansielle ramme for perioden 2014-2020 udtrykt i 2011-priser (tabel 1).

I henhold til artikel 6, stk. 1, i FFR-ordningen foretager Kommissionen hvert år forud for budgetproceduren for regnskabsåret n+1 en teknisk justering af den flerårige finansielle ramme (FFR) på grundlag af udviklingen i EU's bruttonationalindkomst (BNI) og i priserne og underretter Rådet og Europa-Parlamentet om resultaterne. Med hensyn til priserne fastsættes udgiftslofterne i løbende priser på grundlag af den faste deflator på 2 % årligt, jf. artikel 6, stk. 2, i FFR-forordningen. Denne meddelelse omfatter de senest foreliggende økonomiske prognoser hvad angår udviklingen i BNI.

Kommissionen beregner samtidig den disponible margen under det loft for egne indtægter, der er fastsat i overensstemmelse med afgørelse 2014/335/EU, Euratom om egne indtægter, det absolutte beløb for margenen til uforudsete udgifter som omhandlet i FFR-forordningens artikel 13, den samlede margen for betalinger, jf. artikel 5, den samlede margin for forpligtelser, jf. artikel 14, og de beløb, der stilles til rådighed for fleksibilitetsinstrumentet i henhold til artikel 11, stk. 1, andet afsnit. Desuden skal underloftet for udgiftsområde 2 for markedsrelaterede udgifter og direkte betalinger justeres efter overførslerne mellem søjle I og udvikling af landdistrikterne.

Med ikrafttrædelsen af afgørelsen fra 2014 blev lofterne for egne indtægter og loftet for forpligtelsesbevillinger tilpasset til de nye BNI-data i henhold til det europæiske national- og regionalregnskabssystem (ENS 2010). Det maksimale beløb for egne indtægter er nu fastsat til 1,20 % af BNI (mod tidligere 1,23 %) og det maksimale beløb for forpligtelser til 1,26 % af BNI (mod tidligere 1,29 %).

Den 29. marts 2017 meddelte Det Forenede Kongerige sin beslutning om at udtræde af Unionen i henhold til artikel 50 i traktaten om Den Europæiske Union (TEUF). Det Europæiske Råd traf den 21. marts 2019 efter aftale med Det Forenede Kongerige afgørelse om en forlængelse, på visse betingelser, af fristen for udtrædelsen, og den 11. april 2019 afgørelse om endnu en forlængelse, på visse betingelser, af fristen frem til den 31. oktober 2019. I mellemtiden forbliver Det Forenede Kongerige medlem af Unionen. I henhold til betingelserne i udkastet til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, som Den Europæiske Union og Det Forenede Kongerige nåede til enighed om den 25. november 2018, men som endnu ikke er ratificeret, ophører traktaterne med at finde anvendelse på Det Forenede Kongerige den 1. januar 2021.

Formålet med denne meddelelse er at forelægge Rådet og Europa-Parlamentet resultatet af de tekniske justeringer for regnskabsåret 2020 i henhold til artikel 6 i FFR-forordningen.

2.Justering af tabellerne over den flerårige finansielle ramme (bilag — tabel 1-2)

Tabel 1 viser den finansielle ramme for EU-28 i 2011-priser som opført i bilag I til FFR-forordningen og justeret i henhold til artikel 3, stk. 1, og artikel 5.

Tabel 2 viser den finansielle ramme for EU-28 justeret for 2020 (dvs. i løbende priser).

Den finansielle ramme udtrykt i procent af BNI er opdateret med de senest foreliggende økonomiske prognoser (forår 2019) og justeret i henhold til FFR-forordningens artikel 3, stk. 1, og artikel 5.

2.1.Det samlede tal for BNI

BNI for 2020 udgør ifølge de senest foreliggende prognoser 16 989 408 mio. EUR i løbende priser for EU-28. I henhold til artikel 6, stk. 4, i FFR-forordningen foretages der ikke andre tekniske justeringer for det pågældende år, hverken i løbet af regnskabsåret eller i følgende regnskabsår i form af efterfølgende korrektioner. Det kan til orientering oplyses, at den ajourførte BNI i henhold til ENS 2010 er på 14 063 162 mio. EUR for 2014, 14 754 468 mio. EUR for 2015, 14 902 144 mio. EUR for 2016, 15 386 916 mio. EUR for 2017, 15 886 713 mio. EUR for 2018 og 16 427 139 mio. EUR for 2019. Af samme årsag justeres loftet for egne indtægter på 1,20 % af BNI (ENS 2010) kun fra og med 2018 i tabellen over den flerårige finansielle ramme i bilaget. For 2017 og tidligere år er loftet for egne indtægter på 1,23 % af BNI baseret på ENS 95.

2.2.Hovedresultaterne af den tekniske justering af den flerårige finansielle ramme for 2020

Det samlede loft for forpligtelsesbevillinger for 2020 (168 797 mio. EUR) svarer til 0,99 % af BNI.

Det tilsvarende samlede loft for betalingsbevillinger (172 420 mio. EUR) svarer til 1,01 % af BNI.

Hvis de seneste økonomiske prognoser lægges til grund, er der en resterende margen på 1,20 % under loftet for egne indtægter, som udgør 31 453 mio. EUR (eller 0,19 % af BNI) for EU-28.

2.3.Justering af underloftet for udgiftsområde 2